laion/Wikipedia-Exotic huggingface dataset:
চারপত্র মুড়া

চারপত্র মুড়া বা লড়হমাধব মন্দির বাংলাদেশের কুমিল্লা জেলার একটি প্রাচীন প্রত্নতাত্ত্বিক নিদর্শনস্থল। বাংলাদেশের গবেষকদের মতে পাহাড়পুর বিহারের পর এটি দেশের অন্যতম প্রাচীন পুরাকীর্তিস্থল, যেটি আনুমানিক একাদশ থেকে দ্বাদশ শতাব্দীতে স্থাপিত হয়েছিল। মুড়াটি কুমিল্লা সেনানিবাসের মধ্যস্থলে এবং লালমাই শৈলশিরার উত্তরাংশে ময়নামতীতে অবস্থিত। ১৯৫৫ থেকে ১৯৫৭ সালের মধ্যে খনন করার ফলে এই মুড়া থেকে একটি ৪৫.৭ মিটার (১৫০ ফু) × ১৬.৮ মিটার (৫৫ ফু) আয়তনের ক্ষুদ্র হিন্দু পীঠস্থান বা মন্দিরের অস্তিত্ব পাওয়া যায়। মন্দিরটির নির্মাণ পরিকল্পনা, আকৃতি, স্থাপত্যশৈলী এবং অলঙ্করণের দিক থেকে এটি ময়নামতীর বৌদ্ধ স্থাপত্য এবং গুপ্ত আমলের কিংবা অন্যান্য ভারতীয় সনাতন হিন্দু মন্দির স্থাপত্য থেকে ভিন্ন। মিশ্র বাংলা স্থাপত্য রীতিতে নির্মিত মন্দিরটিতে বিবর্তনশীল উদ্ভবের ক্রমান্বয়ে স্থানীয় বৌদ্ধ স্থাপত্যের নানা উপাদান ও বৈশিষ্ট্য রয়েছে। দুইটি অংশ বিভক্ত মন্দিরটির একটি অংশে রয়েছে উন্মুক্ত স্তম্ভশ্রেণির সজ্জিত হলঘর, যেটির সম্মুখভাগ যথেষ্টভাবে ক্ষতিগ্রস্ত। মন্দিরের পেছনে, পশ্চিম দিকের অন্য অংশে রয়েছে একটি ক্ষুদ্র মন্দির ঘর। ঘরটির শেষের দিকের অংশটি তুলনামূলক স্বল্প ক্ষতিগ্রস্ত বা ক্ষয়প্রাপ্ত অবস্থায় আবিষ্কৃত হয়েছিল। মন্দিরের বহির্ভাগে রয়েছে জটিল ও বিচিত্র আকৃতির বিভিন্ন নকশা। জ্যামিতিক কোণ ও কোণার সমন্বয়ে কৃত এর কশিকাজগুলি আকৃতিগতভাবে প্রতিসম নানা অভিক্ষেপে এবং পার্শ্ব ও উল্লম্ব সমতলে ভারসাম্য লাভ করেছে। খননরের ফলে চারপত্র মুড়া থেকে অল্পসংখ্যক তাৎপর্যপূর্ণ নিদর্শন পাওয়া গেছে; যার মধ্যে রয়েছে, একটি ব্রোঞ্জনির্মিত অলঙ্কৃত শবাধার বা রত্নপাত্র এবং চারটি তাম্রশাসন মঞ্জুরি। চারটি তাম্রশাসনের তিনটি প্রদান করেন চন্দ্র সাম্রাজ্যের শেষ দুই রাজা গোবিন্দপাল ও পালপাল এবং চতুর্থটি দান করেছেন দেববংশীয় রাজা। মূলত এসকল দানপত্র প্রদান করা হয়েছিল দেবপর্বতে অবস্থিত লড়হমাধব (বিষ্ণু) মন্দিরের অনুকূলে। ঐতিহাসিকভাবে প্রাপ্ত দলিলে উক্ত স্থানের নাম পট্টিকেরা উল্লিখিত রয়েছে, যা থেকে অনুমান করা যায় লোকালয়টি লালমাই-ময়নামতী এলাকাতেই পুরনো দেবপর্বত নগরীর একাংশ এবং এই লড়হমাধব মন্দিরটি বর্তমান চারপত্র মুড়া। ধারণা করা হয় চারটি তাম্রশাসনের কারণে এটির নাম চারপত্র মুড়ার সঙ্গে সম্পর্কিত। এম. হারুনুর রশিদ (২০১২)। "চারপত্র মুড়া"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "প্রত্নতাত্ত্বিক ঐশ্বর্যে সমৃদ্ধ কুমিল্লা"। ittefaq.com। ৪ ফেব্রুয়ারি ২০১৪। সংগ্রহের তারিখ ২৬ আগস্ট ২০১৬।  "চারপত্র মুড়া"। archaeology.portal.gov.bd। বাংলাদেশ প্রত্নতত্ত্ব অধিদপ্তর। সংগ্রহের তারিখ ২ সেপ্টেম্বর ২০১৯।  "পুরাকীর্তির সংক্ষিপ্ত বর্ণনা"। comilla.gov.bd। বাংলাদেশ জাতীয় তথ্য বাতায়ন। ৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৯।  "এক নজরে"। archaeology.bogra.gov.bd। বাংলাদেশ প্রত্নতত্ত্ব অধিদপ্তর, আঞ্চলিক পরিচালকের কার্যালয়, বগুড়া। ২ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৯।  বাংলাপিডিয়ায় চারপত্র মুড়া "চারপত্র মুড়া"। archaeology.portal.gov.bd। বাংলাদেশ প্রত্নতত্ত্ব অধিদপ্তর।
অজয় শর্মা

অজয় কুমার শর্মা উচ্চারণ (জন্ম ৩ এপ্রিল ১৯৬৪, দিল্লী) একজন প্রাক্তন ভারতীয় ক্রিকেটার। তিনি প্রথম-শ্রেণীর ক্রিকেটে প্রচুর রান করেন, প্রধানত দিল্লির হয়ে, ৬৭.৪৬ গড়ে তিনি ১০,০০০-এরও বেশি রান করেন। প্রথম শ্রেণীর ক্রিকেটে কমপক্ষে ৫০ ইনিংস খেলেছেন এমন ধরলে, মাত্র তিনজন খেলোয়াড়ের (স্যার ডোনাল্ড ব্র্যাডম্যান, বিজয় মার্চেন্ট ও জর্জ হ্যাডলি) বেশি গড় আছে। "Ajay Sharma (Cricket Archive)"। সংগ্রহের তারিখ ২০০৬-০৬-০৯।  First-class Matches - Highest Career Batting Average Cricinfo ইএসপিএনক্রিকইনফোতে অজয় শর্মা (ইংরেজি) ক্রিকেটআর্কাইভে অজয় শর্মা (সদস্যতা প্রয়োজনীয়) (ইংরেজি)
তেজগাঁও শিল্পাঞ্চল থানা

তেজগাঁও শিল্পাঞ্চল থানা বাংলাদেশের ঢাকা বিভাগের ঢাকা জেলার একটি থানা। প্রশাসন ২০০৬ সালের ৭ আগস্ট তেজগাঁও শিল্পাঞ্চল থানা গঠিত হয়। আয়তন: ৪.৩৮ বর্গ কিমি। অবস্থান: ২৩°৪৫´ থেকে ২৩°৪৬´ উত্তর অক্ষাংশ এবং ৯০°২৩´ থেকে ৯০°২৫´ পূর্ব দ্রাঘিমাংশ। সীমানা: উত্তরে গুলশান থানা, দক্ষিণে হাতিরঝিল ও তেজগাঁও থানা, পূর্বে গুলশান, রামপুরা থানা ও হাতিরঝিল থানা, পশ্চিমে তেজগাঁও থানা ও ক্যান্টনমেন্ট থানা। জনসংখ্যা ১৭৪৫৯৩; পুরুষ ১০১৮৭৭, মহিলা ৭২৭১৬।  গড় হার  ৬৯.৫৬%, পুরুষ ৭৫.৮%, মহিলা ৬১.০৬%।  আহছানউল্লা বিজ্ঞান ও প্রযুক্তি বিশ্ববিদ্যালয়, সাউথইস্ট ইউনিভার্সিটি,শহীদ মনু মিঞা সরকারি উচ্চ বিদ্যালয়, আদর্শ স্কুল এন্ড কলেজ, বিজি প্রেস উচ্চ বিদ্যালয়, নাখালপাড়া হোসেন আলী উচ্চ বিদ্যালয়, ঢাকা পলিটেকনিক ইন্সটিটিউট, রাজধানী পলিটেকনিক ইন্সটিটিউট, রাজধানী পলিটেকনিক অ্যান্ড টেক্সটাইল কলেজ, বাংলাদেশ টেক্সটাইল বিশ্ববিদ্যালয়। বাংলাদেশ চলচ্চিত্র উন্নয়ন সংস্থা, ভূমিরেকর্ড ও জরিপ অধিদপ্তর, বাংলাদেশ জরিপ অধিদপ্তর, বিজি প্রেস, বাংলাদেশ সিকিউরিটি প্রিন্টিং প্রেস, গভর্নমেন্ট প্রিন্টিং প্রেস, বাংলাদেশ অক্সিজেন কোম্পানি (বিওসি), ৩৩/১কেবি সাব-স্টেশন। জনগোষ্ঠীর আয়ের প্রধান উৎস কৃষি শ্রমিক ০.৬৯%, অকৃষি শ্রমিক ১.৫২%, শিল্প ৫.০৪%, ব্যবসা ২১.৪৯%, পরিবহন ও  যোগাযোগ ৯.৫৩%, নির্মাণ ৩.৩৫%, ধর্মীয় সেবা ০.১২%, চাকরি ৪৪.৬৪%, রেন্ট এ্যান্ড রেমিটেন্স ১.৫২% এবং অন্যান্য ১১.৭৮%। বিএসটিআই, ইন্সটিটিউট অব গ্লাস এ্যান্ড সিরামিক্স, কোহিনূর কেমিক্যাল কোম্পানি লিমিটেড, লালবাগ কেমিক্যাল কোম্পানি লিমিটেড, এসিআই কোম্পানি লিমিটেড, ফিনিস কোম্পানি লিমিটেড, নাভানা পেইন্ট, নোভার্টিজ কোম্পানি লিমিটেড, ইনসেপ্টা ফার্মাসিউটিক্যালস লিমিটেড, জেসন ফার্মাসিউটিক্যালস লিমিটেড, ফার্মাদেশ ফার্মাসিউটিক্যালস লিমিটেড, ওরিয়ন ফার্মাসিউটিক্যালস লিমিটেড, গ্যাকো ফার্মাসিউটিক্যালস লিমিটেড, কেন্দ্রীয় ঔষধাগার, এসেনসিয়াল ড্রাগ কোম্পানি লিমিটেড, হক বিস্কুট কোম্পানি লিমিটেড, মিমি চকলেট এ্যান্ড আইসক্রিম কোম্পানি লিমিটেড, নাবিস্কো কোম্পানি লিমিটেড। ঔষধ, কেমিক্যাল, সিরামিকস, বিস্কুট, চকলেট, আইসক্রীম। শামীমা আক্তার (২০১২)। "তেজগাঁও শিল্পাঞ্চল এলাকা থানা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
ক্যান্টনমেন্ট থানা

ক্যান্টনমেন্ট, বাংলাদেশের ঢাকা বিভাগর অধীনে ঢাকা জেলার থানা। প্রশাসন ক্যান্টনমেন্ট থানা ১৯৭৬ সালে গঠিত হয়। ক্যান্টনমেন্ট থানা (ঢাকা মেট্রোপলিটন)  আয়তন: ১৪.৪৭ বর্গ কিমি। অবস্থান: ২৩°৪৬´ থেকে ২৩°৫০´ উত্তর অক্ষাংশ এবং ৯০°২৩´ থেকে ৯০°২৫´ পূর্ব দ্রাঘিমাংশ। সীমানা: উত্তরে তুরাগ ও উত্তরা থানা, দক্ষিণে তেজগাঁও শিল্প এলাকা থানা, পূর্বে তেজগাঁও, বিমানবন্দর, খিলক্ষেত, বাড্ডা ও গুলশান থানা, পশ্চিমে কাফরুল ও পল্লবী থানা। ১১৭৪৬৪ জন; পুরুষ ৬৯৬৭৭ জন, মহিলা ৪৭৭৮৭ জন। মাটিকাটা মানিকদী বাগানবাড়ী বালুরঘাট ইসিবি চত্বর শিক্ষার হার ৭০.৩%; পুরুষ ৭৪.৪%, মহিলা ৬৫.৭%। কলেজ ২, মাধ্যমিক বিদ্যালয় ৯, প্রাথমিক বিদ্যালয় ৮, মাদ্রাসা ১০। আদমজী ক্যান্টনমেন্ট কলেজ, শহীদ রমিজ উদ্দিন ক্যান্টনমেন্ট কলেজ, শহীদ বীর উত্তম (লে.) আনোয়ার গার্লস কলেজ, বিএএফ শাহীন কলেজ ঢাকা, বিএএফ শাহীন কলেজ কুর্মিটোলা। আয়ের প্রধান উৎস কৃষি ১.২১%, অকৃষি শ্রমিক ১.৬৭%, শিল্প ০.৭৭%, ব্যবসা ১৩.৫৯%, পরিবহন ও  যোগাযোগ ৪.২৫%, নির্মাণ ২.৩৫%, ধর্মীয় সেবা ০.০৭%, চাকরি ৬৩.৯৭%, রেন্ট অ্যান্ড রেমিটেন্স ৩.৮৮% এবং অন্যান্য ৮.২৪%। কৃষিভূমির মালিকানা ভূমিমালিক  ৭৭.৩৮%, ভূমিহীন ২২.৬২। প্রধান কৃষি ফসল শাকসবজি। তৈরি পোশাক, হস্তশিল্প।
খিল

খিল (সংস্কৃতঃ खिल) সংস্কৃত শব্দ। এর অর্থ পতিত জমি। সংস্কৃত গ্রন্থ নারদস্মৃতি অনুসারে খিল অর্থ তিন বছর ধরে কর্ষিত হয়নি এমন পতিত জমি। ইরান, আফগানিস্তান এবং দক্ষিণ এশিয়ায় খিল নামযুক্ত স্থান-নাম পাওয়া যায়। Galesh Khil, Rezvanshahr বাংলাদেশে খিল প্রত্যয়যুক্ত একটি উপজেলা আছে। যথা, চাটখিল উপজেলা কধুরখিল, বোয়ালখালী উপজেলা শেখের খিল, বাঁশখালী উপজেলা মীরেরখিল, ফটিকছড়ি উপজেলা মুনশীরখিল, পরশুরাম উপজেলা বৈরাগীর খিল, চকরিয়া উপজেলা হাজারীখিল, হাজারিখিল বন্যপ্রাণ অভয়ারণ্য কাজিরখিল বাংলাদেশের স্থান-নাম প্রত্যয়-তালিকা Bhartiya Samantwad By Ramsharan Sharma
বালজীন্দার সিং

বালজীন্দার সিং (জন্ম ১৮ সেপ্টেম্বর ১৯৮৬) একজন ভারতীয় ক্রীড়াবিদ যিনি ২০ কিলোমিটার হাঁটা প্রতিযোগিতা সম্পন্ন করেন. তিনি ২০১২ লন্ডন অলিম্পিকে ২০ কিলোমিটার হাঁটা প্রতিযোগিতা সম্পন্ন করে যোগ্যতা প্রমাণ করেন. তিনি এই খেলাতে নিজস্ব সর্বোচ্চ সময় ১:২২:১২ এ সম্পন্ন করেন. তিনি লন্ডন অলিম্পিকে ৪৩নং অবস্থানে থেকে ১:২৫:৩৯ সময়ে ২০ কিমি হাঁটা সম্পন্ন করেন. ভারতের পাঞ্জাবের চন্ডীগডের কাছাকাছী মোহালী জেলার দেরা বাসী শহরের বাসিন্দা তিনি. বাঙ্গালোরের স্পোর্টস অথোরিটি অফ ইন্ডিয়ার রামকৃষ্ম গান্ধীর অভিভাবকত্বে তিনি তার খেলার প্রশিক্ষণ নেন. গ্রীষ্মকালীন অলিম্পিক ২০১২ এর অ্যাথলেিটক্স - পুরুষদের ২০ কিলোমিটার হাঁটা "Biography of Baljinder Singh"। International Association of Athletics Federations (IAAF)। সংগ্রহের তারিখ ১০ জুলাই ২০১২।  "An introduction to Indian long distance walkers"। The Hindu। সংগ্রহের তারিখ ৯ জুলাই ২০১২।  "The loneliness of the long-distance walkers"। The Hindu। ৭ জুলাই ২০১২। [স্থায়ীভাবে অকার্যকর সংযোগ] বালজীন্দার সিং, webpage at IAAF টেমপ্লেট:India-athletics-bio-stub
টিনটিন: দ্য কমপ্লিট কমপ্যানিয়ন

টিনটিন: দ্য কমপ্লিট কমপ্যানিয়ন (ইংরেজি: Tintin: The Complete Companion) লেখক ও সাংবাদিক মাইকেল ফার রচিত টিনটিন-বিষয়ক একটি বই, যেখানে হার্জের বিখ্যাত দুঃসাহসী টিন‌টিন কমিকসের ব্যাপক তথ্য এবং অজানা সাদৃশ্যের বিবরণ সংযুক্ত করা হয়েছে। মূল কমিকসের টুকরো টুকরো ছবি দিয়ে বইটি অলঙ্করণ করা হয়েছে। "Tintin – the Complete Companion | Tintin Boutique"। boutique.tintin.com। সংগ্রহের তারিখ ২০১৬-০৮-১৫।  "Tintin"। Goodreads। সংগ্রহের তারিখ ২০১৬-০৮-১৫।
তিলোত্তমাসম্ভব কাব্য

তিলোত্তমাসম্ভব কাব্য হল মাইকেল মধুসূদন দত্ত রচিত একটি বিখ্যাত কাব্য। ১৮৬০ সালের মে মাসে এই কাব্যটি প্রথম গ্রন্থাকারে প্রকাশিত হয়। এই কাব্যে কবির নিজ নব্য প্রবর্তিত অমিত্রাক্ষর ছন্দের সফল প্রয়োগ ও সাবলীলভাবে ব্যবহার একে বাংলা সাহিত্যের ইতিহাসে এক অনন্য স্থান দান করেছে। ১৮৬০ খ্রিষ্টাব্দে কবির বিখ্যাত তিলোত্তমাসম্ভব কাব্য প্রকাশিত হয়। ভাষায়, ভাবে, ছন্দে, শিল্পরীতিতে এই গ্রন্থখানির নবীনতা অবিসংবাদিত। তিলোত্তমাসম্ভব-এর প্রকাশ ভারতচন্দ্রীয় যুগের অবসান ঘোষণা করে। ডঃ ক্ষেত্র গুপ্ত, "মধুসূদন দত্ত: সাহিত্যসাধনা", ১০ নভেম্বর ১৯৭৩, সংশোধিত ১০ নভেম্বর ১৯৯৫, মধুসূদন রচনাবলী, সম্পা. ডঃ ক্ষেত্র গুপ্ত, পৃঃ - ২৫ - ৭৭। এখানে পৃঃ - ২৭। ডঃ ক্ষেত্র গুপ্ত সম্পা., মধুসূদন রচনাবলী, কোলকাতা: সাহিত্য সংসদ, ১৯৬৫, ৫ম সংস্করণ, ১৯৯৯। আইএসবিএন ৯৭৮-৮১-৮৫৬২৬-১৬-২ {{আইএসবিএন}} এ প্যারামিটার ত্রুটি: চেকসাম।
পায়রা তাপ বিদ্যুৎ কেন্দ্র

বাংলাদেশ-এর পটুয়াখালী জেলার কলাপাড়া উপজেলার পায়রায় নির্মিত বিদ্যুৎ কেন্দ্রটি হলো পায়রা তাপ বিদ্যুৎ কেন্দ্র। বিদ্যুৎ কেন্দ্রটি যৌথভাবে চীনের চায়না মেশিনারিজ কোম্পানি এবং বাংলাদেশের নর্থ-ওয়েস্ট পাওয়ার জেনারেশন কোম্পানি লিমিটেড নির্মাণ করছে। আন্ধারমানিক নদীর তীরের ধানখালী গ্রামে ১ হাজার একর জমির উপর নির্মিত হয়েছে বিদ্যুৎ কেন্দ্রটি। এই বিদ্যুৎ কেন্দ্রটিতে ৬শ ৬০ মেগাওয়াট এর মোট ২টি ইউনিট নির্মাণ করা হয়, যার ফলে বিদ্যুৎ কেন্দ্রটির মোট উৎপাদন ক্ষমতা ১৩২০ মেগাওয়াট। এই কেন্দ্রে বিদ্যুৎ উৎপাদনের জন্য প্রতিদিন ১২ হাজার টনের বেশি কয়লা পোড়ানো হয়। ২০২৩ এর মে মাস পর্যন্ত প্রতিদিন এই কেন্দ্রে ১ হাজার থেকে ১২শ মেগাওয়াট বিদ্যুৎ উৎপাদন হয়। ৫ জুন ২০২৩ এ কয়লা সংকটে বাংলাদেশের সবচেয়ে বড় তাপ বিদ্যুৎ কেন্দ্রটি বন্ধ হয়ে যায়। পুরোপুরি বন্ধ হওয়ার ২০ দিন পর ২৫ জুলাই ২৩ আবারও চালু হয় তাপবিদ্যুৎ কেন্দ্রটি। ২০১৪ সালে পায়রা বিদ্যুত কেন্দ্র স্থাপনের জন্য নর্থ-ওয়েস্ট পাওয়ার জেনারেশন কোম্পানি লিমিটেড(এনডব্লিউপিজিসিএল) এবং চায়না মেশিনারিজ কোম্পানি (সিএমসি) এর মধ্যে একটি চুক্তি স্বাক্ষরিত হয়। চুক্তি অনুযায়ী এই দুই কোম্পানি যৌথভাবে বাংলাদেশ-চায়না পাওয়ার কোম্পানি লিমিটেড (বিসিপিসিএল) প্রতিষ্ঠা করে। ২০১৬ সালে এই প্রকল্প পরিবেশগত ছাড়পত্র পায়। ২০১৭ সালে এই বিদ্যুৎ কেন্দ্রের নির্মাণ কাজ শুরু হয়। ১২ জানুয়ারি ২০২০ এই কেন্দ্রের প্রথম ইউনিট বিদ্যুৎ উৎপাদন শুরু করে। ২১ মার্চ ২০২২ প্রধানমন্ত্রী এ তাপ বিদ্যুৎ কেন্দ্রটি আনুষ্ঠানিকভাবে উদ্বোধন করেন। মোট প্রকল্প ব্যয় ২শত ৪৮ কোটি মার্কিন ডলার। আলট্রা সুপার ক্রিটিক্যাল প্রযুক্তি ব্যবহার করে তৈরী করা হয়েছে এই বিদ্যুৎ কেন্দ্রটি। পরিবেশ রক্ষায় যে বিশেষ প্রযুক্তি ব্যবহারের মাধ্যমে কয়লাভিত্তিক প্রকল্পের ক্ষয়-ক্ষতি কমিয়ে আনা হয়, তাকে আলট্রা সুপার ক্রিটিক্যাল প্রযুক্তি বলা হয়। এ ধরনের প্রযুক্তি ব্যবহারকারীর দেশের তালিকায় বাংলাদেশ ১৩তম। এশিয়ায় ভারত, চীন, তাইওয়ান, জাপান ও মালয়েশিয়ায় আলট্রা সুপার ক্রিটিক্যাল প্রযুক্তির বিদ্যুৎ কেন্দ্র রয়েছে। "বৃহত্তম পায়রা বিদ্যুৎকেন্দ্র নিয়ে যে পাঁচটি তথ্য জেনে রাখতে পারেন"। বিবিসি বাংলা। সংগ্রহের তারিখ ২০২২-০৩-২২।  "বৃহত্তম পায়রা বিদ্যুৎকেন্দ্র নিয়ে যে পাঁচটি তথ্য জেনে রাখতে পারেন"। বিবিসি বাংলা। সংগ্রহের তারিখ ২০২২-০৩-২২।  সংবাদদাতা, নিজস্ব; সাভার (২০২৩-০৬-০৩)। "কয়লা সংকটে ৫ জুনের পর সাময়িক বন্ধ থাকবে পায়রা বিদ্যুৎকেন্দ্র: সাফা"। The Daily Star Bangla (ইংরেজি ভাষায়)। সংগ্রহের তারিখ ২০২৩-০৬-০৫।  "কয়লা সংকটে পুরোপুরি বন্ধ হলো পায়রা বিদ্যুৎকেন্দ্র"। বাংলা ট্রিবিউন। ৫ জুন ২০২৩। সংগ্রহের তারিখ ৫ জুন ২০২৩। [স্থায়ীভাবে অকার্যকর সংযোগ] "বন্ধ হলো পায়রা বিদ্যুৎকেন্দ্র, বাড়তে পারে লোডশেডিং"। দেশ রূপান্তর। সংগ্রহের তারিখ ২০২৩-০৬-০৫।  "২০ দিন পর মধ্যরাত থেকে পায়রাতে ফের বিদ্যুৎ উৎপাদন শুরু"। www.jugantor.com (ইংরেজি ভাষায়)। সংগ্রহের তারিখ ২০২৩-০৭-২৯।  "Deal on Payra power plant today"। The Daily Star। BSS। ২৮ মার্চ ২০১৬। সংগ্রহের তারিখ ২০১৬-০৭-১৪।  "পায়রা তাপবিদ্যুৎকেন্দ্র উদ্বোধন করলেন প্রধানমন্ত্রী"। দৈনিক ইত্তেফাক। সংগ্রহের তারিখ ২০২২-০৩-২১।  "বৃহত্তম পায়রা বিদ্যুৎকেন্দ্র নিয়ে যে পাঁচটি তথ্য জেনে রাখতে পারেন"। বিবিসি বাংলা। সংগ্রহের তারিখ ২০২২-০৩-২২।
কলকাতার শেরিফ

কলকাতার শেরিফ, (Sheriff) কলকাতার একজন বিশিষ্ট নাগরিকের উপর এক বছরের জন্য অর্পিত একটি অরাজনৈতিক ঔপাধিক কর্তৃত্ব। শেরিফের একটি অফিস এবং কর্মী থাকে কিন্তু নির্বাহী ক্ষমতা থাকে না। অগ্রগণ্যতা ক্রমানুসারে, শেরিফ মেয়রের ঠিক পরবর্তী পদ। ভারতের একমাত্র মুম্বই ও কলকাতায় এই ঐতিহ্যবাহী পদটি বজায় আছে। শেরিফের কলকাতা হাইকোর্টে একটি পৃথক অফিস থাকে। শেরিফ বিভিন্ন শহর সংক্রান্ত কার্যাবলী এবং সম্মেলন সভাপতিত্ব করেন এবং সরকারের বিদেশী অতিথিদের অভ্যর্থনার দায়িত্বে থাকেন। অমল চক্রবর্তী, একজন শিশুরোগ বিশেষজ্ঞ ১ জানুয়ারি ২০০৬ সালে কলকাতার শেরিফ  হয়েছিলেন।  তিনি বিশিষ্ট ফুটবল খেলোয়াড় চুনী গোস্বামীর থেকে দায়িত্ব গ্রহণ করেন। ২০১০ সালে শ্রী উৎপল চট্টোপাধ্যায়, অধ্যাপক আই আই এস ডব্লিউ বি এম কলকাতার শেরিফ হিসেবে দায়িত্ব নেন। ২০১৩ সালে ডঃ স্বপন কুমার ঘোষ একজন উল্লেখযোগ্য চিকিৎসক কলকাতার শেরিফ হিসেবে দায়িত্ব নেন। এই পদে বহাল থাকা ব্যক্তিগণের মধ্যে রয়েছেন: শেঠ আররাটুন আপকার ( কলকাতার প্রথম আর্মেনিয়ান শেরিফ ) ম্যাকেরিচ জন। শ্রীমতি সুচিত্রা মিত্র এই পদের জন্য প্রথম নির্বাচিত নারী(২০০১)।  সুনীল গঙ্গোপাধ্যায়(২০০২) ব্যারন কেবল (১৯০৫) মহেন্দ্রলাল সরকার (১৮৮৭) রাজা দিগম্বর মিত্র (১৮১৭-১৮৭৯), রাজনীতিবিদ ও লেখক এবং প্রথম বাঙালি শেরিফ (১৮৭৪) মানেকজি রুস্তমজি, প্রথম ভারতীয় শেরিফ (১৮৭৩) জেমস McKilligin (১৮৪৬) ডেভিড হেয়ার (বিশ্বপ্রেমিক) (১৮৪০) জেমস ম্যাকে, ইনকেপের ১ম আর্ল জর্জ ইউল নলিন বিহারী সরকার, ১ম বাঙালি শেরিফ কলকাতা ডক্টর.কে. কে. এইচ. সিদ্দিকী (১৯৯১), পশ্চিমবঙ্গের গভর্নরের সাম্মানিক হৃদরোগ বিশেষজ্ঞ। সুনীল ঠাকুর (অস্থিবিশেষজ্ঞ) রঞ্জিত মল্লিক (অভিনেতা)
কনিষ্ঠা

কনিষ্ঠা হল মানুষের হাতের সবচেয়ে ছোট আঙুল। এর সবচেয়ে বিপরীত পাশের আঙুলটিকে বলা হয় বৃদ্ধাঙুল। নয়টি পেশি কনিষ্ঠাকে নিয়ন্ত্রণ করে: তিনটি হল হাইপোথানার এমিনেঞ্চ, দুইটি এক্সট্রিন্সিক ফ্লেক্সরস, দুইটি এক্সট্রিন্সিক এক্সটেন্সরস, এবং আরো দুইটি হল ইনট্রিন্সিক পেশি: হাইপোথানার এমিনেঞ্চ: অপোনেন্স ডিজিটি মিনিমি পেশি এবডাক্টর মিনিমি ডিজিটি পেশি ফ্লেক্সর ডিজিটি মিনিমি পেশি দুইটি এক্সট্রিনসিক ফ্লেক্সরস: ফ্লেক্সর ডিজিটোরাম সুপারফিসিয়লিস ফ্লেক্সর ডিজিটোরাম প্রোফান্ডাস দুইটি এক্সট্রিন্সিক এক্সট্রেন্সরস: এক্সটেন্সর ডিজিটি মিনিমি পেশি এক্সটেন্সর ডিজিটোরাম দুইটি ইনট্রিন্সিক হাতের পেশি: চতুর্থ লুম্বিক্রাল পেশি তৃতীয় পালমার ইন্টারোসিয়াস পেশি বিঃ দ্রঃ: হাতের দোরসাল ইন্টারোশেই এর সাথে কনিষ্ঠার কোন সংযোগ নেই। একটি কনিষ্ঠার শপথ ঠিক তখনই নেয়া হয় যখন দু'জন ব্যক্তির কনিষ্ঠার মিলন হয়। ঐতিহ্যগতভাবে, এটা মূলত বন্ধন। অর্থাৎ, যে শপথ ভেঙ্গে ফেলবে তাকে অবশ্যই তার কনিষ্ঠা কেটে ফেলতে হবে। আবার, জাপানি ইয়াকুজাদের মধ্যে যারা অপরাধ করে তাদের কনিষ্ঠা কেটে ফেলা হয়। [সন্দেহপূর্ণ – আলোচনা] কানাডীয় প্রকৌশলীদের মধ্যে এক ধরনের আংটি ব্যবহারের প্রচলন রয়েছে। এটি কনিষ্ঠায় পড়া হয়। আয়রন আংটিকে গর্বের বিষয় বলে মনে করা হয়। যুক্তরাজ্যেও এমন আংটি রয়েছে।। অবশ্য বর্তমানে তা বিভিন্ন আঙুলে পরার প্রচলন চালু হয়েছে। Hill, Peter B. E.: "The Japanese Mafia: Yakuza, law, and the state", p. 75. Oxford Univ. Press, 2003 উইকিঅভিধানে কনিষ্ঠা শব্দটি খুঁজুন।
কাটোয়া তাপবিদ্যুৎ কেন্দ্র

কাটোয়া তাপবিদ্যুৎ কেন্দ্র হল পশ্চিমবঙ্গএর কাটোয়ায় নির্মাণাধিন একটি কয়লা ভিত্তিক বিদ্যুৎ কেন্দ্র।বিদ্যুৎ কেন্দ্রটি নির্মাণ করছে এনটিপিসি।এর মোট উৎপাদন ক্ষমতা হবে ১৩২০ মেগাওয়াট।।এই বিদ্যুৎ কেন্দ্রটি এনটিপিসি নির্মাণ করছে আগামীতে বিদ্যুৎ এর চাহিদার কথা ভেবে। ২০১০ সালে বাম আমলে কাটোয়া বিদ্যুৎ কেন্দ্রের জন্য ৫৫৬ একর জমি অধিগ্রহণ করা হয়।পড়ে আরও জমি অধিগ্রহণের কথা থাকলেও রাজ্যে সরকার বদলের পর সরকার জমি অধিগ্রহণ থেকে সরে আসে।ফলে এনটিপিসির ১৬০০ মেগাওয়াট বিদ্যুৎ কেন্দ্রটি ১৩২০ মেগাওয়াট করার কথা বলা হয়। কিন্তু এর জন্য ৮৫০ একর জমির প্রয়োজন ।রাজ্য সরকার ১৯৭ একর জমি দিতে রাজি হয়।বাকি জমি এনটিপিসিকে কিনতে হবে কৃষকের কাছ থেকে।৬৬০ মেগাওয়া্ট এর ২ টি ইউনিট এর প্রথমটির নির্মাণ শীগ্রই শুরু হবে। "সম্মতি ছিলই, শুরু হল জমি কেনা"। আনন্দবাজার প্রত্রিকা। সংগ্রহের তারিখ ২৪-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "বেড়ার জমি কিনেই জোগার, রাজি দিল্লি"। আনন্দবাজার প্রত্রিকা। সংগ্রহের তারিখ ২৪-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
কিয়ানুশ রোস্তামি

কিয়ানুশ রোস্তামি (کیانوش رستمی; জন্ম: ২৩ জুলাই, ১৯৯১) ইয়ারসেন অঞ্চলের কারমানশাহ প্রদেশের এসলামাবাদ-ই-গর্বে জন্মগ্রহণকারী বিশিষ্ট ইরানি কুর্দি অলিম্পিক ভারোত্তোলক। ২০১৬ সালের রিও অলিম্পিকে ইরান দলের অন্যতম সদস্য ছিলেন তিনি। ৮৫ কেজি বিষয়শ্রেণীতে অংশ নিয়ে প্রথম স্থান দখল করে স্বর্ণপদক জয় করেন। পাশাপাশি ৩৯৬ কেজি ভারোত্তোলন করে নতুন বিশ্বরেকর্ড স্থাপন করেন তিনি। এছাড়াও লন্ডনে অনুষ্ঠিত ২০১২ সালের গ্রীষ্মকালীন অলিম্পিকে ব্রোঞ্জপদক লাভ করেন তিনি। রোস্তামি ক্লিন এন্ড জার্ক বিভাগে অলিম্পিক রেকর্ড এবং সর্বমোট উত্তোলন করে বিশ্বরেকর্ডের অধিকারী হন। কোচবিহীন অবস্থায় নিজেই প্রশিক্ষণ নেন তিনি। ২০১১ সালে বিশ্ব ভারোত্তোলন চ্যাম্পিয়নশীপে পুরুষদের ৮৫ কেজি বিষয়শ্রেণীতে স্বর্ণপদক লাভ করেন। ২০১২ সালের গ্রীষ্মকালীন অলিম্পিকে ব্রোঞ্জপদক জয় করেন তিনি। পুরুষদের ৮৫ কেজি বিষয়শ্রেণীতে তিনি সর্বমোট ৩৮০ কেজি উত্তোলন করেন। জুন, ২০১৬ সালে জানা যায় যে, রৌপ্যপদক বিজয়ী আপ্তি অখাদভের নমুনা পরীক্ষায় নেতিবাচক ফলাফল আসায় পদকপ্রাপ্তি থেকে বঞ্চিত হবার সম্ভাবনা রয়েছে। ফলে তার পদকের পরিবর্তে রোস্তামি’র রৌপ্যপদক প্রাপ্তি ঘটতে পারে। ২০১৬ সালে ইরানের তেহরানে অনুষ্ঠিত ফজর কাপে প্রতিদ্বন্দ্বিতা করেন। নিজ ওজন শ্রেণীতে ক্লিন এন্ড জার্কে ২২০ কেজি উত্তোলন রেকর্ড ভঙ্গ করেন। এছাড়াও সর্বমোট ৩৯৫ কেজি তুলে নতুন রেকর্ড গড়েন। ২০১৬ সালের রিও অলিম্পিকে ৮৫ কেজি বিষয়শ্রেণীতে ইরানের প্রতিনিধিত্ব করেন তিনি। ক্লিন এন্ড জার্ক বিভাগে অল্প কয়েক মিনিট পূর্বে তিয়ান তাওয়ের গড়া ২১৭ কেজির সাথে যৌথভাবে অলিম্পিক রেকর্ড গড়েন এবং সর্বমোট ৩৯৬ কেজি তুলে বিশ্বরেকর্ডের অধিকারী হন। "Iranian lifter wins 2 golds at worlds"। Press TV। ১২ নভেম্বর ২০১১। ২২ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১২।  "London 2012: Four Olympic weightlifting champions test positive"। BBC Sport। সংগ্রহের তারিখ ২০১৬-০৬-১৬।  Iran's Rostami awarded 2012 Olympic Games silver medal "1st International Fajr Cup – IWF Grand Prix, Olympic Qualification Event | International Weightlifting Federation"। www.iwf.net। সংগ্রহের তারিখ ২০১৬-০৮-০৩।  "ROSTAMI Kianoush"। Rio 2016। ২০১৬-০৮-০৬ তারিখে মূল থেকে আর্কাইভ করা। সংগ্রহের তারিখ ২০১৬-০৮-০৩।  "Weightlifting: Men's 85kg"।  ভারোত্তোলন নিজাত রহিমভ ২০১৬ গ্রীষ্মকালীন অলিম্পিকে সৃষ্ট বিশ্ব ও অলিম্পিক রেকর্ডসমূহ উইকিমিডিয়া কমন্সে কিয়ানুশ রোস্তামি সংক্রান্ত মিডিয়া রয়েছে। Profile ওয়েব্যাক মেশিনে আর্কাইভকৃত ১৫ জুন ২০১৭ তারিখে IWF ওয়েব্যাক মেশিনে আর্কাইভকৃত ২০১৬-০৮-১৪ তারিখে Facebook Page
ডাব্লিউডাব্লিউই ট্যাগ টিম চ্যাম্পিয়নশিপ

ডাব্লিউডাব্লিউই ট্যাগ টিম চ্যাম্পিয়নশিপ ডাব্লিউডাব্লিউইর পেশাদারি কুস্তির একটি চ্যাম্পিয়নশিপ। এটি র-এর ডাব্লিউডাব্লিউই ট্যাগ টিম চ্যাম্পিয়নশিপের বিপরীত একটি চ্যাম্পিয়নশিপ। তৎকালীন স্ম্যাকডাউনের মহাব্যবস্থাপক ড্যানিয়েল ব্রায়ান টুইটারের মাধ্যমে এই চ্যাম্পিয়নশিপটির ঘোষণা দেন এবং ২৩শে আগস্ট ২০১৬-এ স্ম্যাকডাউনে তিনি এই চ্যাম্পিয়নশিপটি উন্মোচন করেন। ২০২২ সালে প্রথমবার দি উসোস ডাব্লিউডাব্লিউই র ট্যাগ টিম চ্যাম্পিয়নশিপ এবং ডাব্লিউডাব্লিউই ট্যাগ টিম চ্যাম্পিয়নশিপ -কে ইউনিফায়েড করেন। ফলে এই চ্যাম্পিয়নশিপ গুলোর নামকরণ করা হয় আনডিস্পিউটেড ডাব্লিউডাব্লিউই ট্যাগ টিম চ্যাম্পিয়নশিপ। ১৬ ই অক্টোবর,২০২৩ ডাব্লিউডাব্লিউই র-শোতে কোডি রোডস এবং জেই উসো হারিয়ে দ্য জাজমেন্ট ডে দ্বিতীয়বারের মতো আনডিস্পিউটেড ডাব্লিউডাব্লিউই ট্যাগ টিম চ্যাম্পিয়ন জয় করে। সেপ্টেম্বর ৯, ২০২৪ অনুযায়ী, Martin, Adam। "Daniel Bryan to reveal two new championships exclusive to Smackdown Live tonight from Connecticut"। wrestleview.com। সংগ্রহের তারিখ সেপ্টেম্বর ১২, ২০১৬।  Caldwell, James। "9/11 WWE Backlash Results – CALDWELL'S Complete PPV Report"। Pro Wrestling Torch। সংগ্রহের তারিখ সেপ্টেম্বর ১১, ২০১৬।
উইমেন্স ওয়ার্ল্ড চ্যাম্পিয়নশিপ (ডাব্লিউডাব্লিউই)

ডাব্লিউডাব্লিউই উইমেন্স চ্যাম্পিয়নশিপ হলো ডাব্লিউডাব্লিউই-এর একটি পেশাদারি কুস্তি চ্যাম্পিয়নশিপ। এটি বর্তমানে স্ম্যাকডাউন ব্রান্ডের অধীনে রয়েছে। এটি ডাব্লিউডাব্লিউই এর প্রধান রোস্টারের জন্য দুটি মহিলাদের ওয়ার্ল্ড চ্যাম্পিয়নশিপের, সাথে র- এ উইমেন্স ওয়ার্ল্ড চ্যাম্পিয়নশিপের একটি। বর্তমান চ্যাম্পিয়ন হলেন বেকি লিঞ্চ , যিনি তার পঞ্চম রাজত্বে রয়েছেন। ২২শে এপ্রিল, ২০২৪-এ র- এর পর্বে ১৫-মহিলা ব্যাটল রয়্যালে লিভ মরগানকে শেষ করে এলিমিনেট করে তিনি শূন্য চ্যাম্পিয়নশিপটি জিতেছিলেন । আগের চ্যাম্পিয়ন রিয়া রিপলিকে চোটের কারণে চ্যাম্পিয়নশিপ ত্যাগ করতে হয়েছে। Caldwell, James। "9/11 WWE Backlash Results – CALDWELL'S Complete PPV Report"। Pro Wrestling Torch। সংগ্রহের তারিখ সেপ্টেম্বর ১১, ২০১৬।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "Backlash2016" নামটি একাধিক বার সংজ্ঞায়িত করা হয়েছে অফিসিয়াল নারী ওয়ার্ল্ড টাইটেলর ইতিহাস
চট্টগ্রাম বিদ্যুৎ কেন্দ্র

চট্টগ্রাম বিদ্যুৎ কেন্দ্র বা রাউজান তাপবিদ্যুৎ কেন্দ্র হলো বাংলাদেশের একটি গ্যাসচালিত তাপ বিদ্যুৎ কেন্দ্র। এটি বাংলাদেশ বিদ্যুৎ উন্নয়ন বোর্ড দ্বারা পরিচালিত ও এর মালিকানাধীন। চট্টগ্রাম শহর থেকে ২৫ কিলোমিটার (১৬ মাইল) উত্তর-পূর্বে চট্টগ্রাম-কাপ্তাই মহাসড়কের দক্ষিণ দিকে চট্টগ্রাম জেলা রাউজান উপজেলায় অবস্থিত। এখানে দুটি ইউনিট এর উৎপাদন ক্ষমতা ২১০ মেগাওয়াট করে (২×২১০)। ফেণী গ্যাস ক্ষেত্র থেকে এই বিদ্যুৎ কেন্দ্রে গ্যাস সরবরাহ করা হয়। ১৯৯০ সালে বিদ্যুৎ কেন্দ্রটির নির্মাণ শুরু হয়। ১৯৯৩ সালে এর নির্মাণ শেষ হয়। চীনের জাতীয় যন্ত্রপাতি ও সরঞ্জাম আমদানি ও রপ্তানি কর্পোরেশনের সহযোগিতায় বিদ্যুৎ কেন্দ্রটি নির্মিত হয়। ২০০০ মেগাওয়াট বিদ্যুৎ কেন্দ্র এবং ১৮০ মেগাওয়াট বিদ্যুৎ উৎপাদনের ক্ষমতা দিয়ে দুটি অভিন্ন গ্যাস-চালিত ইউনিট এই বিদ্যুৎ কেন্দ্রে রয়েছে। "Power plants frequently trip for shortage of gas supply"। The Independent। ২০০১-০৫-১৫। ২০১২-১০-২৩ তারিখে মূল থেকে আর্কাইভ করা। সংগ্রহের তারিখ ২০০৯-০৩-০১।  Shahnaj Begum। "Sangu depleting fast, can't lift gas after Sept 2009"। The Independent। সংগ্রহের তারিখ ২০০৯-০৩-০১। [স্থায়ীভাবে অকার্যকর সংযোগ] "China to build second Raozan plant"। Modern Power Systems। Progressive Media Markets Ltd.। 14 (8): 5। আগস্ট ১৯৯৪। আইএসএসএন 0260-7840।
আকাশবাণী মৈত্রী

আকাশবাণী মৈত্রী বাংলা ভাষার একটি বহির্দেশীয় রেডিও স্টেশন। বাংলাদেশ ও পশ্চিমবঙ্গের বাংলা ভাষাভাষীদের জন্য এই সম্প্রচার পরিসেবা চালু করে ভারতের সরকারি বেতার সংস্থা ‘অল ইন্ডিয়া রেডিও’। এজন্য পশ্চিমবঙ্গের হুগলি জেলার চুঁচুড়াতে এক হাজার মেগাওয়াট সম্পন্ন ট্রান্সমিটার বসানো হয় ফলে এটির সম্প্রচার পশ্চিমবাংলা ছাড়াও বাংলাদেশ থেকে শোনা যায়। ২০১৫ সালের জুনে ভারতের প্রধানমন্ত্রী নরেন্দ্র মোদির বাংলাদেশ সফরকালে পশ্চিমবঙ্গ ও বাংলাদেশের বিষয়বস্তু নিয়ে একটি রেডিও চ্যানেল প্রতিষ্ঠার বিষয় আলোচনা হয়। পরবর্তীতে ভারতের তথ্য ও সম্প্রচার মন্ত্রক এই রেডিও স্টেশন চালুর সিদ্ধান্ত নেয়। ২৩ আগস্ট ২০১৬ সালের ভারতীয় রাষ্ট্রপতি প্রণব মুখোপাধ্যায় কলকাতার রাজভবন থেকে আনুষ্ঠানিকভাবে এই চ্যানেলের উদ্বোধন করেন। এই স্টেশন প্রতিদিন দুইভাগে ১৬ ঘণ্টা করে বাংলা অনুষ্ঠানমালা প্রচারিত করে। প্রচারের সময় পশ্চিমবাংলার সময় ০৬:০০ – ১৪:৩০ ১৫:৩০ – ২৩:০০ "চালু হলো আকাশবাণী মৈত্রী"। দৈনিক ইত্তেফাক। ২৪ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৬।  "বাংলাদেশে পশ্চিমবঙ্গের 'আকাশবাণী মৈত্রী'"। দৈনিক প্রথম আলো। সংগ্রহের তারিখ ২৮ আগস্ট ২০১৬।  "আকাশবাণী মৈত্রীর যাত্রা শুরু কলকাতায়, আরও কাছাকাছি কলকাতা-ঢাকা"। আনন্দবাজার পত্রিকা। সংগ্রহের তারিখ ২৮ আগস্ট ২০১৬।
বেলপাহাড়ি

বেলপাহাড়ি ঝাড়গ্রাম জেলার বিনপুর –২ ব্লকের এর একটি গ্রাম।এই গ্রামটি একসময় মাওবাদি উপদ্রপ এলাকা ছিল।বর্তমানে রাজ্য সরকার বেলপাহাড়িকে একটি পর্যটন কেন্দ্র হিসেবে গড়ে তুলেছে।এখানে পর্যটন দপ্তরের একটি বাংলো রয়েছে। "বেলপাহাড়ি নিরাপদ,রাত কাটিয়ে বার্তা মুকিলের"। আনন্দবাজার প্রত্রিকা। সংগ্রহের তারিখ ২৫-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "বেলপাহাড়ি হাসপাতালে চালু সিজার"। আনন্দবাজার প্রত্রিকা। সংগ্রহের তারিখ ২৪-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) ঝাড়গ্রাম পর্যটন বেলপাহাড়ী পর্যটন